Απλές και τραγανές δίπλες με ελαιόλαδο
500 γρ. αλεύρι για όλες τις χρήσεις, 4 αυγά μεγάλα (ή 5 μεσαία), 1 τσιμπιά αλάτι, 1/4 κουτ. γλυκού κανέλα ή 2 κάψουλες βανίλιας, 2 κοφτές κουτ. σούπας ελαιόλαδο, 3 κοφτές κουτ. σούπας ζάχαρη αραβοσιτέλαιο, για το τηγάνισμα, 1 φλιτζ. μέλι, 1/2 φλιτζ. καρύδια, ψιλοκομμένα (προαιρετικά), 1/2 φλιτζ. σουσάμι (προαιρετικά), 1/2 κουτ. σούπας κανέλα (προαιρετικά)
Για να φτιάξουμε απλές και τραγανές δίπλες με ελαιόλαδο, αρχικά ρίχνουμε όλα τα υλικά (εκτός από το αραβοσιτέλαιο) στο μίξερ.Στη συνέχεια, τα ζυμώνουμε με τον γάντζο, σε μέτρια ταχύτητα, μέχρι να ομογενοποιηθούν.Κάνουμε τη σφιχτή ζύμη μπάλα και την τυλίγουμε με μεμβράνη και την αφήνουμε στο ψυγείο για 3 - 4 ώρες. Αλευρώνουμε καλά μια επιφάνεια εργασίας. Αφήνουμε τη ζύμη για 10 λεπτά σε θερμοκρασία δωματίουΈπειτα, την ανοίγουμε με τον πλάστη σε φύλλο πάχους περίπου 1 εκ. Κόβουμε το φύλλο σε ακανόνιστα σχήματα.Βάζουμε άφθονο αραβοσιτέλαιο σε ένα μεγάλο τηγάνι, το οποίο τοποθετούμε σε μέτρια φωτιά.Μόλις κάψει πολύ καλά το λάδι, τηγανίζουμε τα κομμάτια ζύμης σε δόσεις.Βγάζουμε τις δίπλες με τρυπητή κουτάλα και τις ακουμπάμε σε χαρτί κουζίνας να στραγγίξουν. Μετά τις μεταφέρουμε σε πιατέλα για να τις γαρνίρουμε.Περιχύνουμε, τις δίπλες, με όσο μέλι θέλουμε και προαιρετικά πασπαλίζουμε με καρύδια, σουσάμι και κανέλα.
Αλεύρι (ζύμες),Αυγά,Μέλι,Χριστούγεννα